Muyimbi ki Munnayuganda eyasooka okuwangula awadi ya Black Entertainment Televission e Bungereza? Edrisa Musuuza amanyiddwa nga Eddy Kenzo ye muyimbi Munnayuganda eyasooka okuwangula awaadi ya Black Entertainment Televission mu mwaka gwa nkumi bbiri mu kkumi n’etaano. Engule yayongera kinene nnyo ku ttutumu lya Kenzo wano mu ggwanga lya Uganda ko n’ebweru waayo. Abayimbi Bannayuganda ab’amaanyi bangi baasigala bamunyeenyeza mutwe anti bangi abaali beefula abaakabi naye engule eno yabaleka nga bakkirizza nti ddala Eddy Kenzo w’amaanyi. N’ekirala ennyimba za Kenzo zona zeeyongera okufuna ettunzi era mwana mulenzi bw’atyo ne yeeyolera ssente ng’ensi etunula.